Lagkagehuset

Lagekagehuset A/S (Ole & Steen A/S) er en bagerkæde ejet af Holdingselskabet Danish Bake Holding ApS, der er ejet af , som er en såkaldt . Virksomhedens engelske CEO, Jason Cotta er baseret i København og London og direktionen består desuden af Mikael Koch Jensen (CFO), Jesper Mark Dixen (CCO) og Martin Bjeld, Head of Group Supply Chain. Virksomheden beskæftiger 3000 medarbejdere i Danmark, England og USA.

Historie 
Forretningen startede i 1991 med en forretning i København i bygningen ved Christianshavns Torv fra 1930, som kaldes Lagkagehuset. Det var Ole Kristoffersen, der stod bag den første butik sammen med sin daværende hustru Jane Borup, der forsat er butikschef i Lagkagehuset. Samtidig var Steen Skallebæk i Sønderjylland ved at stifte sin egen bagerbutik i Haderslev. Gennem årene åbnede Lagkagehuset flere steder i København, mens Skallebæk bageriet i 2008 åbnede sin nummer to butik i Aabenraa i Sønderjylland. I 2008 fusionerede Skallebæk og Lagkagehuset til en stor bagerkæde med navnet Lagkagehuset. 

I 2017 sælger Ole Kristoffersen og Steen Skallebæk de resterende 20 procent af Lagkagehuset til Nordic Capital, efter først at have solgt en større ejerandel af Lagkagehuset til kapitalfonden FSN Capital i 2008.

I slutningen af 2016 åbnede Lagkagehuset et bageri i London under navnet "Ole and Steen - Lagkagehuset". Det er Lagkagehusets første bageri uden for Danmark og der er efterfølgende åbnet flere bagerier i New York og London, samt tilført en click & collect app for at imødegå manglende omsætning fra hverdagssalget under Coronaviruspandemien i 2020.

Under Coronaviruspandemien i 2020 modtog den danske virksomhed lønkompensation på 4.684.001 kroner fra den danske stat.
sammen med 100.000 andre danske virksomheder. Folketinget ønskede ikke at give lønkompensation til "virksomheder med base i skattely i henhold til EU’s retningslinjer".
Lagkagehuset var i 2020 ejet af virksomheder på Jersey og Luxembourg i 3. led. Både Luxembourg og Jersey har siden 2008 haft en skatteaftale med den danske stat, som er indgået af daværende skatteminister Kristian Jensen. Landene blev dog af nogle eksperter opfattet som skattely for dobbeltbeskatning og kritikken var desuden, at Lagkagehuset benyttede sig af at låne internt af ejerne med renter (1,2%) , mens nogle politikere, herunder Alex Vanopslagh mente, at debatten i medierne manglede nuancer og som desuden stillede et paragraf 20 spørgsmål til Udviklingsministeren om Ibis Oxfams kampagne mod Lagkagehuset.

Ejerskab og ledelse 
Lagkagehuset A/S er ejet af en virksomhed på Jersey, der har en skatteaftale med den danske stat.
Det sker gennem en ejerkæde hvor Lagkagehuset A/S er ejet af Danish Bake A/S, der ejes af Danish Bake Group ApS,
ejet af Danish Bake Holding ApS, ejet af Cidron Garonne Limited på Jersey og FoodLuxCo S.à r.l. i Luxembourg, der har en skatteaftale med den danske stat.
FoodLuxCo S.à r.l er ejet af Cidron Garonne Limited.

Administrerende direktør i virksomheden er Jason Cotta, der kom fra en ansættelse i Costa Coffee.
Han tog over i august 2019 efter Jesper Friis.

Lagekagehuset A/S ejer varemærkerne "Lagekagehuset" og "Ole & Steen".

Drive-through bageri 
Som få bagerier i Danmark har otte af Lagkagehusets bagerier en Drive-through butik, hvor man med bilen kan køre direkte hen og hente sit brød, betale og køre igen. Disse butikker med 'Drive-through' finder man i Silkeborg, Fredericia, Haderslev, Hørsholm, Vallensbæk, Horsens, Aabenraa, Aarhus, Aalborg og Kolding.

Bagerbutikker

Se også 
 Emmerys

Eksterne kilder og henvisninger 

Bagerbutikskæder i Danmark